|  |  |  |
| --- | --- | --- |
| **Пікірсайыс жоспары** | | **Күні:** |
| Тақырыбы: | Адалдық – ардың ісі | |
| Мақсаты: | Адамдарға жақсылық ойлау, ондағы адалдық, әділдік, шыншылдық сияқты адами құндылықтардың алтын орны, олардың адамдар үшін маңызы жайлы, адалдық пен шыншылдыққа, әділдікке бағдарлай отырып, әдептілік ережелерін қадағалауды үйрету; | |
| Күтілетін нәтиже: | Оқушы ізденіске ұмтылады, оқығанын талдап, мәнін аша біледі, ой қорытады, аз сөзбен түйіндеуге дағдыланады. Адами қасиеттерді, адалдық, шыншылдық, әділдікті бойына сіңіреді. Әлеуметтік  жағынан дамыған, ұшқыр, ұтымды ойлап, белсенді қимылдайтын, өзгенің пікірін  сыйлап,  төзімділікпен  тыңдай білетін  саналы  азамат болып қалыптасуға дағдыланады. | |
| Құндылықтарды дарыту: | Оқуға, жағдайды талдауға, жаңа шарттарға бейімделуге, мәселе қоюға және шешім қабылдауға, топта жұмыс істеуге, өзінің жұмысының сапасына жауап беруге, өзінің уақытын ұйымдастыруға дағдылану. | |
| **Пікірсайыс барысы:** | | |
| **Жоспарланған кезеңдері** | **Жоспарланған іс-әрекет** | |
| Сабақтың басы  10 минут | Тыныштық сәті. Релаксациялық әуенді қосу , «Теңіз жағалауында» жаттығуын өткізу.   - Ыңғайланып отырыңдар. Асықпай «өмір тынысын» алыңдар.(2-3 рет). Мүмкіндігінше бұлшықеттеріңді босатып, денелеріңді жұмсартуға тырысыңдар... Енді көздеріңді жұмып, елестетіңдер. Бар зейіндерің менің дауысым мен әуенде болсын...   Сен үлкен көк теңіздің құмды жағалауында демалып жатырсың. Денеңді кеудеңе дейін теңіздің жылы суына малып, бетіңді күннің ыстық шуағына тосып, рахаттанып жатырсың. Көздерің жұмулы.Теңіз толқындары ырғақпен келіп, жағалауға соғылған сәтте, сен де толқынмен бірге тербелесің. Күн ыстық. Мұрныңа әлсін- әлсін теңіз балдырларының иісі келіп жетеді. Теңіздің біркелкі шуылы мен шағалалардың дауысы үйлесімді естіледі... Толқындар келеді де кетеді. Енді бүкіл сана- сезіміңмен түйсініп, сезінуге тырыс: әр жолы келіп- кеткен толқын сенің денеңе соғылғанда, бойыңдағы шаршап- шалдығуды,... мазасыздық пен күйзелісті,...өзіңе деген сенімсіздігіңді,... өмірде кездесетін әділетсіздікке деген күйініш сезіміңді, қысқасы, барлық жағымсыз сезімдерді өзіне тартып алып, алысқа әкетіп жатыр... Толқын сенен алыстаған сайын, денең сергіп, жеңілдеп қалғаныңды байқайсың. Келіп- кетіп жатқан толқындардың ырғағымен тыныста: демал- дем шығар, демал- дем шығар, демал- дем шығар... Бірер сәттен соң сабаққа оралуға дайындалыңдар...   Ой қозғау: Арабтарда «Әділ сұлтан дер кезінде шөлде жауған жауыннан да жақсы» деген мақал бар. Мақалдың мағынасы қалай деп ойлайсыңдар:  Бүгінгі пікірсайыс тақырыбы: Адалдық - ардың ісі  Халқымызда «ШЫНДЫҚ ЖОҚ ЖЕРДЕ СҰМДЫҚ КӨП», «Адамның әдемілігі шыншылдығында», «Ақихат сөзде алалық жоқ», т.с.с керемет ұлылық сөздер бар. | |
| Сабақтың ортасы  20 минут | **«Адалдықтың өтемі» видеоролик**. Әркім өз пікірлерін ортаға салады.  ***Пікірсайыс барысы:***  Жақтаушы жақ «Өмірде адал болу жетістіктің кепілі»  Даттаушы жақ «Жетістікке жету жолында адалдық маңызды емес» деген ұстанымдар анықталды  Уақыт төрешісі: Қоңыратбаева Балнұр  2. Келесі кезекте бүгінгі өткелі тұрған пікірсайыстың басты ережелерімен қысқаша таңыстырып өтемін. Пікір сайыс Карл Поппер дебат форматы бойынша өтіледі Яғни,   |  |  | | --- | --- | | **Сөйлеуші** | **Уақыты** | | Ж1 | 4 минут | | Д1—Ж1 | 3 минут | | Д1 | 4 минут | | Ж2—Д2 | 3 минут | | Ж2 | 4 минут | | **Сараптама бөлімі** | | | Д1 | 3 минут | | Ж1 | 3 минут |   Көрермендердің, оқушылардың мақсаты: өз көзқарастарын білдіру, талдау жасау, баға беру, толықтыру, сұрақ қою.   * ***Уақыт төрешісінің сөзі:***   Сараптама бөлімі басталмас бұрын залда отырған көрермендерден өз ой пікірлерін сұрасақ:  Көрермендердің,оқушылардың мақсаты: өз көзқарастарын білдіру, талдау жасау, баға беру, толықтыру, сұрақ қою.  Сараптама бөлімінде пікірсайысқа қатысқан топтардың бір мүшесі шығып ойын барсына сараптама жасайды.  Қорытынды бөлімде пікірсайысты бақылап отырған әділ қазылар алқасына сөз беріліп ой пірлері мен ойын қорытындысы шығарылады. | |
| Сабақтың соңы  10 минут | Рефлексия. Адалдық  Өсiңiз, жетiлiңiз, тасқындаңыз, Бірақ та биiкпiн деп асқынбаңыз.  Сен мықты, анау осал, мен орташа, Бәрiмiз бiр аспанның астындамыз.  Сiздiң ой бiздiң оймен бiрiкпейді, Шайқаңыз осы өмірді жүрiп мейлі. Ойлаңыз, арзан атақ, сасық ырыс, Сiз өлгенде қайтадан тiрiлтпейді.  Мұқағали Мақатаев. | |